**ŽUPANIJSKA RAZINA MODELARSKE LIGE 2025.**

U ponedjeljak, 5. svibnja 2025. u sklopu obilježavanja Dana škole u OŠ Eugena Kumičića Slatina održano je natjecanje Modelarske lige Virovitičko-podravske županije. Okupljene učenike i mentore u ime domaćina pozdravila je ravnateljica Božica Majhen i učitelj tehničke kulture Ivan Drokan.

Svoje sposobnosti i vještine učenici su pokazali izrađujući bure. Nastupilo je 26 učenika iz šest osnovnih škola.

Osvajači Modelarske lige Virovitičko-podravske županije su **Ivan Horvat i Roko Svat** mentor Stevan Radijevac iz OŠ Vladimir Nazor Virovitica, drugo mjesto su zauzeli Niels Sasha Bogatić i Noa Bukvić mentor Stevan Radijevac iz OŠ Vladimira Nazora Virovitica, a treće mjesto Kiara Matić i Nina Butka mentor Ivan Drokan iz OŠ Eugena Kumičića Slatina. Svi ostali zauzeli su četvrto mjesto.

Mentori koji su tijekom cijele godine pripremali učenike su: Ivan Drokan OŠ Eugena Kumičića Slatina, Tijana Cvetković OŠ Josipa Kozarca Slatina, Izabela Špiranec OŠ Ivane Brlić Mažuranić Virovitica, Stevan Radijevac OŠ Vladimira Nazora Virovitica i Dario Kruljac OŠ Ivan Goran Kovačić Zdenci.

Ocjenjivači su iz Zajednice tehničke kulture grada Osijeka Antun Šikić i Danijel Rakić te Danijel Akerman učitelj tehničke kulture iz OŠ Zmajevac, Zmajevac čiji su učenici nastupili izvan konkurencije.

Tekst i fotografije: Ivan Drokan, učitelj tehničke kulture